ИЗЛЪЖБА, ПОСВЕТЕНА НА 150 ГОДИНИ ДРУЖЕСТВО „МАЙЧИНА ГРИЖА" | Култура ON AIR
05.08.2019г. | 07:30ч.
ИЗЛЪЖБА, ПОСВЕТЕНА НА 150 ГОДИНИ ДРУЖЕСТВО „МАЙЧИНА ГРИЖА"
Изложба, посветена на 150 години от основаването на Женско благотворително дружество „Майчина грижа“ ще бъде открита в Регионален исторически музей – Габрово
На 6 август, вторник, от 17.00 ч. в Регионален исторически музей – Габрово ще бъде открита изложба по повод отбелязването на 150-годишнината от създаването на Женско благотворително дружество „Майчина грижа“ – Габрово. Тя е съвместна инициатива на музея и Регионална библиотека „Априлов-Палаузов“ – Габрово.
В експозицията са представени 30 културни ценности и няколко ценни печатни издания – библиографска рядкост. На табла е проследена историята на дружеството, от създаването му през 1869 г. до наши дни.
Акценти на експозицията са най-ранните документи от дейността на дружеството от август 1869 г. и личните вещи на д-р Тота Венкова – първата ученичка, издържана от дружеството при учението си в девическото училище.
Централно място е отделено на най-значимия дарител на ЖБД „Майчина грижа“ – Пенчо Семов. Представени са едни от най-атрактивните културни ценности, притежание на РИМ – Габрово: портретите на благодетелното семейство Пенчо и хаджи Радка Пенчо Семова, художествено изработените поздравителни адреси от дружеството за дарителските им жестове и за първи път показвана в експозиция грамота и почетен знак „За насърчаване към човеколюбие”- втора степен на Радка Семова, отличена от Цар Борис III на 16 февруари 1938 г.”.
23.08.2017г. в 16:43ч.
С ШАПКА, ШАЛ И РЪКАВИЦИ В ЗАЛА ОРЛОВЕЦ, ТОПЛОФИКАЦИЯ ОСИГУРЯВА ЕДВА 10° С
08.12.2016г. в 06:56ч.
ДЕТСКА ГРАДИНА СЛЪНЦЕ С ШАНСОВЕ ДА СТАНЕ СГРАДА НА ГОДИНАТА
29.11.2015г. в 09:55ч.